Kuveito vyrų futbolo rinktinė
Kuveito vyrų futbolo rinktinė – Kuveitui atstovaujanti nacionalinė futbolo rinktinė, kontroliuojama Kuveito futbolo asociacijos. Tai viena iš stipresniųjų Azijos komandų. Kuveito rinktinė dalyvavo 8 AFC Azijos taurės turnyruose, o 1980 m. Kuveite surengtame čempionate laimėjo Azijos taurę. Rinktinė 1982 m. dalyvavo pasaulio čempionate, kur įsivėlė į skandalą: arbitrui įskaičius po švilpuko prancūzų įmuštą įvartį, kuveitiečiai protestuodami pasitraukė iš aikštės. Tik teisėjui atšaukus įvartį ir Kuveito princui Fahidui paraginus, Kuveito rinktinė pratęsė varžybas. Kuveito rinktinei 2000–2001 m. priklausė tarptautinių varžybų rezultatyvumo rekordas: pergalė 20–0 prieš Butano rinktinę. Tačiau vėliau rekordą pagerino australai.